Author: drienova
Company: MDPT

Doložka zlučiteľnosti
návrhu s právom Európskej únie 

1.	Predkladateľ právneho predpisu : Ministerstvo dopravy, pôst a telekomunikácií Slovenskej republiky.
2.	Názov právneho predpisu: Zákon, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov  a  ktorým sa menia a dopĺňajú niektoré zákony.
3.	 Problematika návrhu právneho predpisu:
a)	je upravená v práve Európskej únie
-	v primárnom práve 
-	Zmluva o fungovaní Európskej únie;
-	v sekundárnom práve 
-	v smernici Európskeho parlamentu a Rady 2004/49/ES z 29. apríla 2004 o bezpečnosti železníc spoločenstva a o zmene a doplnení smernice Rady 95/18/ES o udeľovaní licencií železničným podnikom a smernici 2001/14/ES o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii (Ú. v. EÚ, L 164, 30.4.2004);
-	v smernici Komisie 2004/149/ES z 27. novembra 2009 (Ú. v. EÚ L 313, 28.11.2009).
-	v smernici  Európskeho parlamentu a Rady 2008/57/ES zo 17. júna 2008 o interoperabilite systému železníc v spoločenstve (prepracované znenie - Ú. v. EÚ, L 191,18.7.2008);
-	v smernici Komisie 2009/131/ES zo 16.októbra 2009 (Ú. v. EÚ L 273, 17.10.2009);
b)	nie je obsiahnutá v judikatúre Súdneho dvora Európskej únie ani Súdu prvého stupňa Európskej únie; 
4.	Záväzky Slovenskej republiky vo vzťahu  k Európskej únii:
a)	pre Slovenskú republiku vyplýva z gestorstva smerníc v oblasti železničného systému povinnosť prijať potrebné opatrenia  do 19.júla 2010 (smernica 2009/131/ES) a v oblasti bezpečnosti železníc Spoločenstva povinnosť prijať potrebné opatrenia do18. júna 2010 (smernica 2009/149/ES);
b)	podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov bola  lehota na predloženie návrhu zákona 15. marca 2010, ktorá bola splnená listom MDPT SR číslo 7003/2010/SŽDD/10549-M zo dňa 15.3.2010,
c)	Európskou komisiou bolo Slovenskej republike zaslané formálne oznámenie č. 2010/589 z dôvodu nenotifikácie smernice 2009/149/ES, 
d)	informácia o právnych predpisoch, v ktorých sú uvedené smernice už prebraté:
-	smernica 2009/131/ES a smernica 2009/149/ES doteraz nie sú transponované v žiadnom slovenskom právnom predpise;
5.	Stupeň zlučiteľnosti návrhu právneho predpisu alebo návrhu legislatívneho zámeru s právom Európskej únie: úplný.
6.	Gestor a spolupracujúce rezorty: Ministerstvo dopravy, pôšt a telekomunikácií Slovenskej republiky.